ครัวกรรณิการ์ อยู่เลียบทางรถไฟหัวหิน กดวงในหาร้านที่ทานกลางวันง่ายๆดู ร้านนี้รีวิวค่อนข้างเยอะ มีขนมจีนแกงไก่ น่าสนใจเลยลองตามมาค่ะ

เราไปช่วงวันหยุดยาว ช่วงเที่ยงๆ ลูกค้าก็ไม่เยอะนะคะ ในร้านอาจจะร้อนนิดหน่อยถ้ามาช่วงกลางวัน รออาหารไม่นาน แต่ถ้าเป็นเมนูไก่ทอดอาจจะใช้เวลานิดนึง ร้านนี้มีแต่เมนูที่มีไก่ซะส่วนใหญ่ ขนมทานเล่นก็มีค่ะ ของขึ้นชื่อเป็นขนมจีนแกงไก่และไก่ทอด เลยลองสั่งมาทั้งสองอย่างนี้ดู 

Open 10.30-15.30
Tel. 032-512069
ที่จอดรถ ไม่มีที่จอดรถของทางร้านต้องจอดริมถนนหน้าร้าน


### รายการที่สั่ง ###

ขนมจีนน้ำยาไก่ ชุดกลาง (130฿) ประกอบไปด้วยเส้นขนมจีนจานนึง น้ำยาไก่ชามนึงปริมาณเยอะอยู่ และผักสดจานนึงค่ะ ชุดนี้สามารถทานได้ประมาณ 3 จาน ตัวน้ำยาไก่ข้นปานกลาง รสชาติพอใช้ได้ แต่รสแบบกลางๆไม่ใช่รสจัดจ้านแต่อย่างใด ใครชอบรสจัดหน่อยอาจจะไม่ถูกปากนะคะ 

ไก่ทอดโกศล (70฿) ก็ไก่ทอดธรรมดาปกติทั่วไป รสชาติทั่วไปเลยค่ะ 

*** ร้านนี้พอฝากท้องได้ หากใครอยากทานไรง่ายๆหน่อย ราคาปานกลาง ***